Document ID: 32000R0169

KOMISSION ASETUS (EY) N:o 169/2000,
annettu 25 päivänä tammikuuta 2000,
poikkeuksista eräisiin maito- ja maitotuotealan yhteistä markkinajärjestelyä koskevista lisäsäännöistä Suomessa ja Ruotsissa tuotetun ihmisravinnoksi tarkoitetun maidon osalta annetun neuvoston asetuksen (EY) N:o 2597/97 säännöksiin annetun asetuksen (EY) N:o 280/98 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Itävallan, Suomen ja Ruotsin liittymisasiakirjan ja erityisesti sen 149 artiklan 1 kohdan,
sekä katsoo seuraavaa:
1) Neuvoston asetuksessa (EY) N:o 2596/97(1), sellaisena kuin se on muutettuna asetuksella (EY) N:o 2703/1999(2), pidennetään määräaikaa, jona voidaan soveltaa siirtymäkauden toimenpiteitä helpottamaan siirtymistä Itävallan, Suomen ja Ruotsin liittymisen aikaan voimassa olleista järjestelmistä yhteisten markkinajärjestelyjen soveltamisesta aiheutuviin järjestelmiin. Suomessa ja Ruotsissa tuotetun ruokajuomana käytettävän maidon rasvapitoisuutta koskevien vaatimusten määräaikaa pidennettiin 31 päivästä joulukuuta 1999 31 päivään joulukuuta 2003.
2) Vastaavasti olisi säädettävä komission asetuksessa (EY) N:o 280/98(3) säädettyjen täytäntöönpanosäännösten määräajan pidentämisestä.
3) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 280/98 1 artiklassa ilmaisu "31 päivän joulukuuta 1999" ilmaisulla "31 päivän joulukuuta 2003".
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 2000.

Labels: 0
18
17
6